আরএসএস ভারতের অক্ষয় বটবৃক্ষ, ভূয়সী প্রশংসা প্রধানমন্ত্রীর

ওয়েবডেস্ক: ২০১৪ সালে দেশের ক্ষমতায় এসেছেন নরেন্দ্র মোদি (Narendra Modi)। দুই দফার প্রধানমন্ত্রিত্বের সময় তিনি একবার নাগপুরে আরএসএসের সদর দফতরে যাননি। অথচ একসময় ওই আরএসএস থেকেই মোদির উত্থান। বিজেপির অন্যতম শক্তি আরএসএস। রবিবার সেখানে গেলেন মোদি। তাঁকে অভ্যর্থনা জানালেন সরসঙ্ঘ চালক মোহন ভাগবত। তারপরে রাষ্ট্রীয় স্বয়মসেবক সঙ্ঘের (RSS) ভূয়সী প্রশংসা করলেন প্রধানমন্ত্রী । আরএসএসকে আধুনিক অক্ষয় বটবৃক্ষের সঙ্গে তুলনা করলেন তিনি। মোদির কথায় উঠে আসে, আরএসএস ভারতের অক্ষয় সংস্কৃতির পরিচয়। দেশের বিভিন্ন প্রান্তে আরএসএস ভলান্টিয়ারসদের স্বার্থহীন পরিষেবার প্রশংসা। এদিন নাগপুরে মাধবরাও নেত্রালয়া প্রিমিয়াম সেন্টার ভিত্তিপ্রস্তর স্থাপন করেন প্রধানমন্ত্রী (PM)। সেই অনুষ্ঠানে তিনি বলেন, একশো বছর আগে বিশ্বে যে বীজ বপন করা হয়েছিল। তা আজ বটবৃক্ষের ন্যায়। নীতি ও আদর্শ এই উচ্চতা দিয়েছে। লক্ষ, কোটি স্বয়মসেবক এর শাখা। এটা কোনও সাধারণ বটবৃক্ষ নয়। আরএসএস ভারতের (India) অক্ষয় সংস্কৃতির আধুনিক অক্ষয় বটবৃক্ষ।

আরএসএসের সঙ্গে নরেন্দ্র মোদির দূরত্ব বৃদ্ধি হয়। মোহন ভাগবত নাম না করে একাধিকবার মোদির সমালোচনা করেন। একক ক্ষমতায় দুবার জিতে আসায় আরএসএসকে ছাড়াই এগোতে চাইছিলেন মোদি। তবে গত লোকসভা ভোটে শিক্ষা পেয়েছেন। ফের আরএসএসের সঙ্গে সমন্বয় বাড়াচ্ছেন তিনি। এমনই চর্চা রাজনৈতিক মহলে। ভাগবতের সঙ্গে মোদির আলাদা বৈঠক হয় কি না সেদিকেই তাকিয়ে রাজনীতির কারবারিরা।

আরও পড়ুন: প্রধানমন্ত্রী হওয়ার পরে প্রথম আরএসএস সদর দফতরে মোদি

অনুষ্ঠানে গুড়ি পড়ওয়ার জন্য জনগণকে অভিনন্দন জানান প্রধানমন্ত্রী। মোদি বলেন, অনেক চমকপ্রদ ফেস্টিভ্যাল শুরু হতে চলেছে। গুড়ি পড়ওয়া, উগাড়ি, নবরেশ ফেস্টিভ্যাল দেশের বিভিন্ন প্রান্তে উদযাপন করা হয়। এবছর আরএসএসের শতবর্ষ। স্ম্রুতি মন্দিরে (আরএসএস সদর দফতর) শ্রদ্ধার্ঘ্য দেওয়ার সুযোগ পেলাম। সবে আমরা স্বাধীনতার ৭৫ বছর পার করেছি। আগামী মাসে বিআর আম্বেদকরের জন্ম শতবর্ষ। দীক্ষাভূমিতে আশীর্বাদ নিলাম। নবরাত্রি ও অন্যান্য ফেস্টিভ্যালের জন্য সবাইকে শুভেচ্ছা।